Kíyèsí i, ọ̀rẹ́ mi, bí ìfẹ́ bá gbónà, ó dà bí omi òkun tí ń ru sókè tí ó sì ń bo yanrin mọ́lẹ̀, ìfẹ́ a máa bo ojú àwọn tí ń fẹ́ràn ara wọn. Ìfẹ́ dà bí ẹmu orí ọ̀pẹ ti ọkùnrin kan mu yó, tí ó bẹ̀rẹ̀ si pa á, tí ó sì sọ ọ́ di aṣiwèrè tí kò jẹ́ kí ó mọ èyí tí òun ṣe mọ́. Ọ̀pọ̀lọpọ̀ àwọn ọmọbìnrin a máa kọ etí dídi sí àwọn ìbátan wọn ńigbà tí ìfẹ́ bá ru bò wọ́n lójú bí omi gbígbóná ti ń ru bo èlùbọ́. Ó yẹ kí ọmọdékùnrin àti ọmọdébìnrin máa la ojú wọn sílẹ̀ dáradára kí wọ́n sì máa bẹ Ọlọ́run Ọba ki ó tọ́ wọn sí ọ̀nà kí ó tóó di pé wọ́n bẹ̀rẹ̀ sí fẹ́ràn ẹnìkan. Ojú àti aṣọ ni púpọ̀ nínú àwọn ọmọdé ìwòyí ń wò tí wọ́n fi ń fẹ́ràn ènìyàn, ìwà òmùggọ̀ pátápátá gbáà ni. Ọmọ tí kò bá ronú jinlẹ̀ kí ó tóó jẹ́ kí ìfẹ́ gun òun bi ẹṣin, nígbà tí ìfẹ́ bá tì í sí kòtò tán, tapátẹsẹ̀ rẹ̀ ni yóò kún inú kòtò bámúbámú!
Kiyesi i, ore mi, bi ife ba gbona, o da bi omi okun ti n ru soke ti o si n bo yanrin mole, ife a maa bo oju awon ti n feran ara won. Ife da bi emu ori ope ti okunrin kan mu yo, ti o bere si pa a, ti o si so o di asiwere ti ko je ki o mo eyi ti oun se mo. Opolopo awon omobinrin a maa ko eti didi si awon ibatan won nigba ti ife ba ru bo won loju bi omi gbigbona ti n ru bo elubo. O ye ki omodekunrin ati omodebinrin maa la oju won sile daradara ki won si maa be Olorun Oba ki o to won si ona ki o too di pe won bere si feran enikan. Oju ati aso ni pupo ninu awon omode iwoyi n wo ti won fi n feran eniyan, iwa omuggo patapata gbaa ni. Omo ti ko ba ronu jinle ki o too je ki ife gun oun bi esin, nigba ti ife ba ti i si koto tan, tapatese re ni yoo kun inu koto bamubamu!